Ehdotus: neuvoston asetus nykyisin peltokasvien viljelyssä olevien maiden käyttötarkoituksen muuttamisesta laajaperäiseen karjankasvatukseen Portugalissa annetun asetuksen (EY) N:o 1017/94 muuttamisesta /* KOM/2001/0559 lopull. - CNS 2001/0233 */



Virallinen lehti nro 025 E , 29/01/2002 s. 0494 - 0494



Ehdotus: NEUVOSTON ASETUS nykyisin peltokasvien viljelyssä olevien maiden käyttötarkoituksen muuttamisesta laajaperäiseen karjankasvatukseen Portugalissa annetun asetuksen (EY) N:o 1017/94 muuttamisesta (komission esittämä) PERUSTELUT Neuvoston asetuksen (EY) N:o 1017/94 mukaan Portugali saa toteuttaa kahdeksan vuoden ajan eli 31. joulukuuta 2002 asti eräillä alueillaan nykyisin peltokasvien viljelyssä olevien alojen käyttötarkoituksen muuttamista laajaperäiseen karjankasvatukseen koskevaa ohjelmaa 200 000 hehtaarin rajoissa. Muuttamisohjelman soveltaminen on viivästynyt erityisesti, koska alkuperäistä järjestelmää on ollut tarpeen muuttaa neuvoston asetuksella (EY) N:o 1461/95. Tämän vuoksi lukuisten sellaisten pinta-alojen käyttötarkoitusta, joihin järjestelmää voitaisiin mahdollisesti soveltaa, ei ole vielä muutettu. Portugalin toimittamien tietojen mukaan ensimmäisten kuuden soveltamisvuoden aikana on muutettu ainoastaan 46 000 hehtaarin käyttötarkoitus. Järjestelmän nykyvauhdilla 31. joulukuuta 2002 mennessä arvioidaan muutettavan yhteensä 64 000 hehtaarin käyttötarkoitus asetuksessa (EY) N:o 1017/94 säädettyjen 200 000 hehtaarin sijasta. Jotta järjestelmän tavoite saavutettaisiin paremmin, ehdotetaan että Portugalin sallitaan jatkaa muuttamisohjelman toteuttamista kolmen vuoden ajan. 2001/0233 (CNS) Ehdotus: NEUVOSTON ASETUS nykyisin peltokasvien viljelyssä olevien maiden käyttötarkoituksen muuttamisesta laajaperäiseen karjankasvatukseen Portugalissa annetun asetuksen (EY) N:o 1017/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] EYVL C ..., ..., s. ... ottaa huomioon Euroopan parlamentin lausunnon [2], [2] EYVL C ..., ..., s. ... sekä katsoo seuraavaa: (1) Koska neuvoston asetuksella (EY) N:o 1017/94 [3] käyttöönotetun muuttamisohjelman soveltaminen on viivästynyt, lukuisten sellaisten pinta-alojen käyttötarkoitusta, joihin järjestelmää voitaisiin mahdollisesti soveltaa, ei ole vielä muutettu. Jäsenvaltion toimittamien tietojen mukaan nykyisellään on muutettu ainoastaan 46 000 hehtaarin käyttötarkoitus. Järjestelmän soveltaminen päättyy 31 päivänä joulukuuta 2002, mihin mennessä arvioidaan muutettavan yhteensä 64 000 hehtaarin käyttötarkoitus kyseisen asetuksen 1 artiklassa säädettyjen 200 000 hehtaarin sijasta. Jotta järjestelmän tavoite saavutettaisiin paremmin, Portugalin olisi sallittava jatkaa muuttamisohjelman toteuttamista kolmen vuoden ajan. [3] EYVL L 112, 3.5.1994, s. 2. Asetus sellaisena kuin se on muutettuna asetuksella (EY) N:o 1461/95 (EYVL L 144, 28.6.1995, s. 4). (2) Koska muuttamisohjelman kesto on rajoitettu, asetuksessa (EY) N:o 1017/94 säädetään, että erityisreservi lakkautetaan ja vielä myöntämättömät oikeudet raukeavat ohjelman päättyessä. Tämän vuoksi olisi säädettävä, että erityisreservi lakkautetaan ja että myöntämättömät oikeudet raukeavat kolmen vuoden jatkoajan päätyttyä. ON ANTANUT TÄMÄN ASETUKSEN: 1 artikla Muutetaan asetus (EY) N:o 1017/94 seuraavasti: 1. Korvataan 1 artikla seuraavasti: "1 artikla Portugali saa toteuttaa yhdentoista vuoden ajan liitteessä luetelluilla alueilla ohjelmaa, jossa nykyisin peltokasvien viljelyssä olevien alojen käyttötarkoitus muutetaan 200 000 hehtaarin rajoissa laajaperäiseen karjankasvatukseen." 2. Korvataan 7 artikla seuraavasti: "7 artikla Myöntämättömät palkkio-oikeudet raukeavat ja erityisreservi lakkautetaan tämän asetuksen voimaantuloa seuraavan yhdennentoista vuoden lopussa." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja >TAULUKON PAIKKA>